ཇམ་པའི་དབྱངས་ལ་ཕྱག་འཚལ་ལོ། ། བྱཱ་ཀ་ར་ཎ་རྟགས་
ཀྱི་འཇུག་པ་འདི་ལ་དོན་གསུམ་སྟེ། གསལ་བྱེད་ལ་རྟགས་ཀྱི་དབྱེ་བ་སྤྱིར་
བསྟན་པ། སྔོན་འཇུག་ལ་རྟགས་བཞིར་དབྱེ་བ། རྗེས་འཇུག་ལ་རྟགས་གསུམ་
དུ་དབྱེ་བའོ། ། དང་པོ་ལ་གཉིས་ཏེ། དབྱེ་བ་དངོས་དང་། དེ་ལས་འཇུག་
པའི་ཡི་གེ་བཅུ་དབྱུང་བའོ། ། དང་པོ་ནི། ཕོ་ཡི་ཡི་གེ་ཞེས་སོགས་ཚིགས་
བཅད་གསུམ་སྟེ། སྡེ་ཚན་ལྔ་ནི་ཕོ་དང༌། མ་ནིང་དང་། མོ་དང་། ཤིན་ཏུ་
མོ་དང༌། མོ་གཤམ་མོ། ། དང་པོ་ནི་ཀ་སོགས་ལྔའོ། ། གཉིས་པ་ནི་ཁ་སོགས་
ལྔའོ། ། གསུམ་པ་ནི་ག་སོགས་ལྔ་དང༌། ཝ་དང༌། ལྷག་མ་ཞ་ཟ་འ་ཡ་ཤ་ས་སྟེ་
བཅུ་གཉིས་སོ། ། བཞི་བཞིར་སོགས་བཞིའོ། ། ལྔ་པ་ནི་ར་ལ་ཧ་ གསུམ་
མོ། ། རྟགས་ལྔ་པོ་དེ་དག་ཀྱང་ཕོ་དང་མ་ནིང་མོ་གསུམ་དུ་བསྡུ་བའི་ཚེ།
ཏུ་མོ་དང་མོ་གཤམ་གྱི་ཡི་གེ་རྣམས་མོ་ཡིག་ཏུ་བསྡུ་དགོས་ཏེ། འཇུག་པའི་ཡི་གེ་
བཅུ་ཆར་མོ་ཡིག་ལས་འབྱུང་བར་བཤད་པའི་ཕྱིར་རོ། ། གཉིས་པ་ནི། མོ་ཡི་
ཡི་གེའི་ཞེས་སོགས་ཚིགས་བཅད་གཅིག་སྟེ། དབྱུང་བའི་ཚུལ་སུམ་ཅུ་པ་ལྟར་
ཤེས་པར་བྱའོ། །
!
ཤིན་
གཉིསཔ་ལ་གཉིས་ཏེ། སྤྱིར་བསྟན་པ་དང་། འཇུག་ཚུལ་བྱེ་བྲག་ཏུ་
བཤདཔའོ། ། དང་པོ་ནི། སྔོན་འཇུག་ཅེས་སོགས་ཚིགས་བཅད་ཕྱེད་དང་

142 དཔལ་ལྡན་ས་སྐྱ་པའི་གསུང་རབ་པོད་གཉིས་པ་སུམ་རྟགས་དག་ཡིག
གཉིས་ཏེ། སྔོན་འཇུག་ལྔ་ལས་བ་ནི་ཕོ་ཡིག་གོ ། ག་ད་གཉིས་ནི་མ་ནིང་
ངོ་། ། འ་ནི་མོ་ཡིག་གོ། ། མ་ནི་ཤིན་ཏུ་མོ་སྟེ། བཞི་པོ་དེ་དག་རེ་རེའང་བཞི་
བཞི་བྱེད་ཅེས་པའོ། །
གཉིས་པ་ལ་བཞི་སྟེ། གང་ལ་འཇུག་པ། གང་གིས་འཇུག་པ། ཇི་
ལྟར་འཇུག་པ་ཅིའི་ཕྱིར་འཇུག་པར་བྱེད་པའོ། ། དང་པོ་གཉིས་ཕྱོགས་གཅིག་
ཏུ་འཆད་པ་ནི། ཕོ་ནི་ཞེས་སོགས་ཚིགས་བཅད་གསུམ་སྟེ། ཕོ་ཡི་ཡི་གེ་བ་ནི་
ཕོ་ཡིག་ཀ་ཅ་ཏ་ཙ་བཞི་དང་། མོ་ཡིག་ག་ད་ཞ་ཟ་ཤ་ས་དྲུག་དང་། ཤིན་ཏུ་
མོའི་ན་དང་། མོ་གཤམ་གྱི་ཡི་གེ་ར་ལ་གཉིས་ལ་སྔོན་དུ་འཇུག་གོ། ། དེ་ལ་ར་
ལ་གཉིས་ནི་བརྩེགས་པ་ཁོ་ན། ཀ་ག་ས་གསུམ་ནི་བརྩེགས་པ་དང་རྐྱང་པ་
གཉིས་ཀ གཞན་རྣམས་ནི་རྐྱང་པ་ཁོ་ན་ལ་འཇུག་གོ། ། མོ་ཡི་ཡི་གེ་འ་ནི་མོ་
ཡིག་ག་ཇ་ད་བ་ཛ་ལྔ་དང་། མ་ནིང་ཁ་ཆ་ཐ་ཕ་ཚ་སྟེ་རྐྱང་པ་བཅུའི་སྔོན་དུ་
འཇུག་གོ། ། མ་ནིང་གི་ཡི་གེ་ལས་ག་ནི་ཕོ་ཡིག་ཅ་ཏ་ཙ་དང་། མོ་ཡིག་ད་ཞ་ཟ་
ཡ་ཤ་ས་དང་། ཤིན་ཏུ་མོ་ཉ་ན་སྟེ་རྐྱང་པ་བཅུ་གཅིག་གི་སྔོན་དུ་འཇུག་གོ། །
ད་ནི་ཕོ་ཡིག་ཀ་པ་དང༌། མོ་ཡིག་ག་བ་དང་། ཤིན་ཏུ་མོ་མ་སྟེ་རྐྱང་པ་དྲུག་གི་
སྔོན་དུ་འཇུག་གོ། ། ཤིན་ཏུ་མོའི་ཡི་གེ་མ་ནི་མ་ནིང་ཁ་ཆ་ཐ་ཚ་དང་། མོ་ཡིག་
གཇ་ད་ཛ་དང་། ཤིན་ཏུ་མོ་ང་ཉ་ན་སྟེ་རྐྱང་པ་བཅུ་གཅིག་གི་སྔོན་དུ་འཇུག་
གོ། ། མི་འཇུག་པ་ནི་བ་ཡིག་ནི་མ་ནིང་ཁ་ཆ་ཐ་ཕ་ཚ་ལ་མི་འཇུག་གོ། ། མ་
དང་འ་ནི་ཕོ་ཀ་ཅ་ཏ་ཙའི་སྔོན་དུ་མི་འཇུག་གོ། ། ག་ད་གཉིས་ནི་མ་ནིང་གི་ཡི་
གེ་ཁ་ཆ་ཐ་ཕ་ཚ་ལ་མི་འཇུག་གོ། ། ག་དའི་ཡི་གེ་ག་དའི་སྔོན་དུ་ཞུགས་པ་ནི་
མོའི་སྔོན་དུ་མ་ནིང་ཞུགས་པ་ཡིན་གྱི། མ་ནིང་རང་ལ་རང་ཞུགས་པ་མ་ཡིན་ཏེ་
མིང་གཞིའི་སྔོན་རྟགས་ནི་སྡེ་ཚན་ལྔ་རུ་དྲིལ་བའི་རྟགས་ལས་རྟགས་སོ་སོར་
བཞག་པའི་ཕྱིར་རོ། ། འཇུག་པ་རྣམས་ལས་དམིགས་བསལ་ནི། བ་ཡིག་ནི་

རྟགས་འཇུག་གི་ཊཱིཀ་བཞུགས་སོ། །
143
རང་གི་སྡེ་པའི་མོ་ཡིག་དང་ཤིན་ཏུ་མོ་མའི་སྔོན་དུ་མི་འཇུག་གོ། ། མ་ནིང་ག་ད་
གཉིས་ནི་རང་གི་སྡེ་དང་ཕྲད་པ་ན་མོའི་སྔོན་དུ་མི་འཇུག་གོ། ། མོ་ཡིག་མ་དང་
འ་གཉིས་ཀྱང་རང་གི་སྡེ་པའི་མ་ནིང་གི་སྔོན་དུ་མི་འཇུག་གོ། །
གསུམ་པ་ནི། ཇི་ལྟར་ཞེས་སོགས་ཚིག་རྐང་ལྔ་སྟེ། སྔོན་འཇུག་གི་
རྟགསབཞི་ནི་རིམ་པ་ལྟར་མིང་གཞིའི་སྒྲ་ལས་རང་གི་སྒྲ་ཆེས་གསལ་བ་དང་།
དེ་དང་འཚམས་པ་དང་། དེ་ལས་ཞན་པ་དང་། དེ་དང་མཉམ་པར་ཀློག་པར་
བྱའོ་ཞེས་པའི་དོན་ཏོ། ། བཞི་པ་ནི་ཅིའི་ཕྱིར་ཞེས་སོགས་ཚིག་རྐང་ལྔ་སྟེ། ཕོ་
ཡི་ཡི་གེ་བ་ནི་འདས་པ་ལ་འཇུག་པ་དང༌། གཞན་པ་ལ་འཇུག་པ་དང་། བྱ་བ་
བསྒྲུབ་པ་ལ་འཇུག་པ་གསུམ་ལས། དང་པོ་ནི་གསོལ་བ་བཏབ། ཕྲེང་བ་
བཏགས་ཞེས་པ་ལྟ་བུའོ། ། གཉིས་པ་ནི་གཏོར་མ་བཞེས་ཏེ་བཞེངས་ཞེས་པ་ལྟ་
བུའོ། ། གསུམ་པ་ནི་སྨོན་ལམ་བཏབ།
སེམས་བསྐྱེད་ཅེས་པ་ལྟ་བུའོ། ། མ་
ནིང་ལ་ག་ད་གཉིས་ལས། ག་ཡིག་བདག་གཞན་གཉིས་ཀ་ལ་འཇུག་པ་ནི་
སེམས་བསྐྱེད་དུ་གཞུག་ཅེས་པ་ལྟ་བུའོ། ། ད་ལྟར་བ་ལ་འཇུག་པ་ནི་བགེགས་
གཞོམ། ཕྲེང་བ་གཏད་ཅེས་པ་ལྟ་བུའོ། ། ད་ཡིག་རང་གཞན་གཉིས་ཀ་ལ་
འཇུག་པ་ནི་དཔའ། དབྱངས། དབང་པོ་ཞེས་པ་ལྟ་བུ། ད་ལྟར་བ་ལ་འཇུག་
པ་ནི་མེ་ཏོག་དགོད། དྲིལ་བུ་དཀྲོལ་ཞེས་པ་ལྟ་བུའོ། ། མོ་ཡིག་འ་ནི་བདག་ལ་
འཇུགཔ་ནི་བདག་འཚལ་ལོ་ཞེས་པ་ལྟ་བུའོ། ། མ་འོངས་པ་ལ་འཇུག་པ་ནི་
བདེ་བ་ལ་འགོད། བགེགས་འཇོམས་ཞེས་པ་ལྟ་བུའོ། ། ཤིན་ཏུ་མོ་མ་ཡིག་ནི་
མཉམ་པ་སྟེ་བདག་དང་། གཞན་དང་། བདག་གཞན་གཉིས་ཀ་དང༌། དུས་
གསུམག་ལ་འཇུག་པ་བཞི་ལས། དང་པོ་ནི་བདག་སྐྱབས་སུ་མཆི་ཞེས་པ་ལྟ་
བུའོ། གཉིས་པ་ནི་རྡོ་རྗེ་སེམས་ དཔའ་བདག་གྲུབ་མཛོད་ཅེས་པ་ལྟ་བུའོ།
གསུམ་པ་ནི་མཁས། མཛེས། མཆོག་ཅེས་པ་ལྟ་བུའོ། ། བཞི་པ་ལ། འདས་

144 དཔལ་ལྡན་ས་སྐྱ་པའི་གསུང་རབ་པོད་གཉིས་པ་སུམ་རྟགས་དག་ཡིག
པ་ལ་འཇུག་པ་ནི་མཛད་ཅེས་པ་ལྟ་བུའོ། ད་ལྟར་བ་ལ་འཇུག་པ་ནི་སྤྱོད་ལམ་
མཛེས་ཞེས་པ་ལྟ་བུའོ། མ་འོངས་པ་ལ་འཇུག་པ་ནི་མཇལ་ཁ་ཞུ་ཞེས་པ་ལྟ་
བུའོ། ། སྔོན་འཇུག་བཤད་ཟིན་ཏོ། །
གསུམ་པ་ལ་གཉིས་ཏེ། དབྱེ་བ་སྤྱིར་བསྟན། འཇུག་ཚུལ་བྱེ་བྲག་ཏུ་
བཤད་པའོ། ། དང་པོ་ནི། རྗེས་འཇུག་ཡི་གེ་ཞེས་སོགས་ཚིགས་བཅད་ཕྱེད་
དང་གཉིས་ཏེ། རྗེས་འཇུག་བཅུ་ལ་གསུམ་དུ་དབྱེ་བའི་ཕོ་ནི་ག་ ད་ བ་ ས་
བཞིའོ། ། མོ་ནི་ང་ན་མ་ར་ལ་ལྔའོ། ། མ་ནིང་ནི་འའོ། ། ཕོ་ལ་སྐྱེས་བུ་རབ་
འབྲིང་གསུམ་དུ་དབྱེ་སྟེ། ས་ནི་སྐྱེས་བུ་རབ་བོ། ། བ་ནི་འབྲིང་ངོ་། ། ག་ད་
གཉིསནི་ཐ་མའོ། ། མོ་ལ་མོ་དང་ཤིན་ཏུ་མོ་གཉིས་སུ་དབྱེ་སྟེ། མོ་ནི་ར་ལ་
གཉིས་སོ། ། ཤིན་ཏུ་མོ་ནི་ང་ན་མ་གསུམ་མོ། ། མ་ནིང་ལ་གྲོགས་ཀྱིས་གསུམ་
དུ་དབྱེ་སྟེ། དེ་ལྟ་ན་ཡན་ལག་གི་དབྱེ་བ་བརྒྱད་དོ། །
གཉིས་པ་ལ་གཉིས་ཏེ། མདོར་བསྟན་པ་དང་། རྒྱས་ པར་ བཤད་
པའོ། ། དང་པོ་ནི། དེ་ཡང་ཞེས་སོགས་ཚིག་རྐང་གསུམ་མོ། ། གཉིས་པ་ལ་
བཞིསྟེ། གང་ལ་འཇུག་པ། གང་གི་འཇུག་པ། ཇི་ལྟར་འཇུག་པ། ཅིའི་
ཕྱིར་འཇུག་པར་བྱེད་པའོ། ། དང་པོ་ནི། གང་ལ་ཡི་གེ་ཐམས་ཅད་ལ། །
ཞེས་པ་སྟེ་ཡི་གེ་སུམ་ཅུ་པོ་ཐམས་ཅད་ལ་འཇུག་གོ ། གཉིས་པ་ནི། གང་གི་
བཅུ་པོ་དེ་དག་གིས། ། ཞེས་པའོ། ། གསུམ་པ་ནི། ཇི་ལྟར་རྣམ་པ་གཉིས་
ལེན་ཏེ། ། སྒྲ་ཡི་འཇུག་ཚུལ་དོན་གྱི་ཚུལ། ། ཞེས་པས་མདོར་བསྟན་ནས།
དང་པོ་སྒྲའི་འཇུག་ཚུལ་ནི། ཕོ་ གསུམ་ཞེས་སོགས་ཚིགས་བཅད་བཞི་སྟེ།
སྔར་བཤད་པའི་ཕོ་གསུམ་དང་། མོ་གཉིས་དང༌། གྲོགས་ཀྱིས་ཕྱེ་བའི་མ་ནིང་
གསུམ་ནི་ཀློག་འདོན་པའི་དུས་སུ་རིམ་པ་ལྟར། མིང་གཞིའི་སྒྲའི་གདངས་ལས་
རང་གི་གདངས་ཆེས་གསལ་བ་དང་། དེ་ལས་ཞན་པ་དང་། དེ་དང་འཚམས་

རྟགས་འཇུག་གི་ཊཱིཀ་བཞུགས་སོ། །
145
པར་འདོན་པར་བྱའོ། ། གལ་ཏེ་ཚེག་བར་གཅིག་གི་བར་དུ་ཕོའི་སྐྱེས་བུ་རབ་
འབྲིང་གསུམ་མམ། གཉིས་ཕྲད་པའམ། མོའི་སྐྱེས་བུ་གཉིས་ནང་ཕྲད་ན་ནང་
སེལ་གྱིས་( ནང་གསེས་ཀྱིས་) དྲག་ཞན་དུ་དབྱེ་སྟེ། རབ་ཏུ་ནི་ཤིན་ཏུ་དྲག་པོ་
དང་། འབྲིང་ནི་དྲག་པོའི་འབྲིང་པོ་དང༌། ཐ་མ་ནི་དྲག་པོའི་ཆུང་ངུར་འདོན་
ནོ། ། མོ་ནི་ཞན་པར་འདོན། ཤིན་ཏུ་མོ་ནི་མཉམ་པར་འདོན། དེ་ལ་གསུམ་
ཕྲད་པ་ནི་གོ་ཆ་བགོས། ཐུགས་དགེས་ཞེས་པ་ལྟ་བུའོ། ། གཉིས་ཕྲད་པ་ནི་
གབ་ཡིག བག་ཡངས་ཞེས་པ་ལྟ་བུའོ། ། མོ་དང་ཤིན་ཏུ་མོ་ཕྲད་པ་ནི་རང་།
ངན་ཞེས་པ་ལྟ་བུའོ། ། མ་ནིང་གསུམ་དུ་གྲོགས་ཀྱིས་ཇི་ལྟར་དབྱེ། སྒྲའི་
གདངས་ཇི་ལྟར་འདོན་ཞེ་ན། གྲོགས་ཀྱིས་དབྱེ་བས་གསུམ་དུ་གང་གཏོགས་
པའི་འ་ནི་ཕོ་ཡིག་དང་ཚེག་བར་གཅིག་གི་བར་དུ་ཕྲད་ན་རང་གི་གདངས་དྲག་
པོར་འདོན་ནོ། ། ཞན་པ་སྟེ་མོ་ཡིག་དང་ཕྲད་ན་རང་གི་གདངས་ཞན་པར་
འདོན་ནོ། ། ཕོ་མོ་གཉིས་ཀ་དང་ཚེག་བར་གཅིག་གི་ནང་དུ་ཕྲད་ན་དྲག་ཞན་
གཉིས་ཀ་སྟེ་གང་རུང་དུ་འདོན་ནོ། ། ཕོ་མོ་གཉིས་ཀ་དང་མ་ཕྲད་པར་མ་ནིང་
དང་ཕྲད་ན་མཉམ་པའི་གདངས་སུ་འགྱུར་གྱི། དྲག་ཞན་གང་དུའང་མི་འགྱུར་
རོ། ། འདི་ཕོ་ཡིག་ནི་ཀ་སོགས་མི་འཇུག་པ་ལྔ་དང་། ག་སོགས་འཇུག་པ་བཞི་
སྟེ་དགུའོ། ། དེའང་དཔེར་ན་བཀའ་བཅའ་སོགས་དང་། དགའ་གདའ་ཞེས་
སོགས་ལྟ་བུའོ། ། མོ་ཡིག་ནི་བརྗོད་ཟིན་པའི་མོ་ཡིག་དགུ་དང་། མ་ནིང་གི་ཡི་
གེ་ལྔ་ མ་ གཏོགས་ པའི་ ཡི་ གེ་ བཅུ་ དྲུག་ དབྱངས་ དང་ བཅས་ པ་ རྣམས་ ཏེ།
མངའ། འཇའ་ཞེས་སོགས་ལྟ་བུའོ། ། མ་ནིང་གི་ཡི་གེ་ནི་ཁ་སོགས་ལྔ་སྟེ།
མཁའ། འཆའ་ཞེས་སོགས་ལྟ་བུའོ། ། དེས་ན་མ་ནིང་གི་ཡི་གེ་འ་ནི་གྲོགས་ཀྱི་
བྱེ་བྲག་གིས་འགྱུར་དང་། མཚན་གཉིས། མཚན་མེད་གསུམ་དུ་འདོད་དེ།
ཕོ་མོ་གང་རུང་དང་ཕྲད་ན་དྲག་ཞན་དུ་འགྱུར་པའི་ཕྱིར་དང༌། གཉིས་ཀ་དང་

146 དཔལ་ལྡན་ས་སྐྱ་པའི་གསུང་རབ་པོད་གཉིས་པ་སུམ་རྟགས་དག་ཡིག
ཕྲད་ན་གཉིས་ཀ་ཅན་དུ་འགྱུར་པའི་ཕྱིར་དང་། མ་ནིང་ཁོ་ན་དང་ཕྲད་ན་གང་
དུའང་མི་འགྱུར་པའི་ཕྱིར་རོ། །
གཉིས་པ་དོན་གྱི་འཇུག་ཚུལ་ལ་ནི། དོན་ནི་རྣམ་པ་གཉིས་ཡིན་ཏེ། །
སྔམ་གང་ལྟར་གྱུར་པ་དང་། ། ཕྱི་མ་གང་ལྟར་འགྱུར་པའོ། ། ཞེས་པས་
མདོར་བསྟན་ནས། དང་པོ་ནི། སྔ་མ་སྔོན་འཇུག་ལྔ་བཞིན་སྦྱར། ། ཞེས་པ་
སྟེ། སྔོན་འཇུག་གི་སྐབས་སུ། ། ཕོ་ནི་འདས་དང་གཞན་བསྒྲུབ་ཕྱིར། །
ཞེས་སོགས་གསུངས་པ་ལྟར། ག་ད་བ་ས་རྣམས་ཀྱིས་འདས་པ་དང་། གཞན་
དང་། བྱ་བ་བསྒྲུབ་པ་རྣམས་སྟོན་ཏེ། བཞག བཞེད། བཀབ། མཁས་
ཞེས་པ་ལྟ་བུའོ། ། ང་ན་མ་ར་ལ་རྣམས་ཀྱིས་ད་ལྟར་དང་། བདག་གཞན་
གཉིས་ཀ་སྟོན་ཏེ། གཟུང་། འཛིན། སྡོམ། འདིར། འཚལ་ཞེས་པ་ལྟ་
བུའོ། ། འ་ཡིག་གིས་བདག་དང་མ་འོངས་པ་སྟོན་ཏེ། མྱ་ངན་ལས་འདའ།
དུས་ལས་འདའ་བར་འགྱུར་ཞེས་པ་ལྟ་བུའོ། །
གཉིས་པ་ཕྱི་མ་གང་ལྟར་འགྱུར་པ་ལ་གཉིས་ཏེ།
འདྲེན་ཚུལ་དངོས་
དང་ཞར་ལ་སྒྲ་སྒྱུར་གྱི་གདམས་པ་བཤད་པའོ། ། དང་པོ་ནི། ཕྱི་མ་དག་གི་
ཞེས་སོགས་ཚིག་རྐང་བཅུ་གསུམ་སྟེ། ཕོ་ཡིས་ཕོ་ཡི་མིང་མཐའ་དྲང་བ་ནི། ག་
སོགས་བཞིའི་མཐར་རིམ་པ་ལྟར། རིག་པ། བྱེད་པ། གྲུབ་པ། སྤངས་པ།
ཞེས་པ་ལྟ་བུ་པ་འདྲེན་པ་དང༌། ག་ད་བའི་མཐར་ཅེ་ན། ཅིང་། ཅེས་ཞེས་པ་
ལྟ་བུ་ཅ་འདྲེན་པ་དང་། ད་བ་སའི་མཐར་ཀྱི་ཀྱང་ཀ་རྣམས་འདྲེན་པ་སྟེ། དེ་
བཞིན་དུ་གཞན་ཡང་ཤེས་པར་བྱའོ། ། རྣམ་དབྱེ་གཉིས་པ་དང་། བཞི་པ་
དང་། བདུན་པ་རྣམས་ནི་ག་དང་བའི་མཐར་ཏུ་ཡིག་སྦྱར་ཏེ། མཆོག་ཏུ།
བྱངཆུབ་ཏུ་ཞེས་པ་ལྟ་བུའོ། ། སུམ་ཅུ་པར་བདག་པོའི་ས་ཞེས་པས་བསྟན་
པའི་མཁྱེནད་པ། རོལད་པ།
ནོརད་པ་ཞེས་སོགས་རྣམས་ནི་མོ་ཡིག་གི་

རྟགས་འཇུག་གི་ཊཱིཀ་བཞུགས་སོ། །
147
མཐའ་ཅན་ཡིན་ཀྱང་ཕོའི་རྟགས་ཡིན་པས་ཕོ་ཡིག་གིས་མིང་མཐའ་དྲང་བར་
བྱའོ། ། སྔོན་གྱི་མཁས་པ་སྐ་ཅོག་ལ་སོགས་པ་རྣམས་ཀྱིས་འདི་རྣམས་ཕོ་ཡིས་
ཕོ་ཡི་མིང་མཐའ་དྲང་བར་བྱ་བ་ཡིན་ལ།
མོ་ཡིས་མོ་ཡི་མིང་མཐའ་དྲངས་སུ་
ན་ར་ལ་གསུམ་
དོགས་ནས་ད་དྲག་སྦྱར་བར་མཛད་དོ། ། ཇི་ལྟར་ཞེ་ན། མཁྱེནད་ཀྱང་།
མཁྱེནད་ཅིང་། མཁྱེནད་ཏོ། ། མཁྱེནད་པ་ཞེས་པ་ལྟ་བུ་ན་མཐར་ད་དྲག་
ཅན་དང་། སོ་ཐརད་ཀྱི་སྡོམ་པ། རྣམ་ཐརད་ཅི་བཞིན། ཐརད་ཏོ། །
ཐརད་པ་ཞེས་པ་ལྟ་བུར་མཐར་ད་དྲག་ཅན་དང་། དོན་འགྲེལད་ཀྱིས་བཤད།
བཀའ་འགྲེལད་ཇི་བཞིན། འགྲེལད་ཏོ། ། འགྲེལད་པ་ཞེས་པ་ལྟ་བུ་མཐར་ད་
དྲག་ཅན་རྣམས་ཤེས་པར་བྱའོ། ། མདོར་ན་ཀ་ཅ་ཏ་པ་ཙ་རྣམས་ཀྱིས་ན་ར་ལ་
གསུམ་གྱི་མིང་མཐའ་དྲང་བའི་ཚེ་ད་དྲག་སྦྱར་བར་བྱའི།
གཞནརྣམས་ལ་སྦྱར་བར་མི་བྱའོ། ། ཕྱིས་ཀྱི་མཁས་པ་ཁ་ཅིག དོན་དམ་
ཀྱང་ཞེས་པ་ལྟ་བུ་མ་མཐར་ད་དྲག་ཅན་དང་། རྐང་པ་ཞེས་པ་ལྟ་བུ་ང་མཐར་
ད་དྲག་ཅན་ཡང་བཞེད་དོ། ། མོ་ཡིས་མོ་ཡི་མིང་མཐའ་དྲང་བ་ནི། ཐུང་བ།
རིང་བ་ཞེས་དང་། ཚེ་དང་ལྡན་པ། དམན་པ་ཞེས་དང་། བསམ་པ། སྒོམ་
པ་ཞེས་དང་། ཚོར་བ། དོར་བ་ཞེས་དང་། ཉལ་བ། གྲོལ་བ་ཞེས་པ་སྟེ།
འདི་དག་ནི་མོ་ཡིག་བ་ཡིག་གིས་ང་ན་མ་ར་ལའི་མིང་མཐའ་དྲང་བའོ། ། དེ་
བཞིན་དུ་དེ་དག་གི་མཐར། དུ་དང༌། གི་དང་། གྱི་དང་། ཞེ་ན་དང་།
ཞིང་དང་། ཡང་རྣམས་སྦྱར་བ་བྱའི། རུ་དང༌། ཏོ་དང༌། ཀྱི་དང་། ཅེ་ན་
དང་། ཅིང་དང་། ཀྱང་རྣམས་སྦྱར་བར་མི་བྱའོ། ། མ་ནིང་གིས་མ་ནིང་གི་
མིང་མཐའ་དྲང་བ་ནི། བྱང་ཆུབ་སེམས་དཔའ་རུ་འགྱུར། དགའ་རུ་སོང་ན་
ཞེས་པ་ལྟ་བུའོ། ། ཕོ་མོ་མ་ནིང་གི་མིང་མཐའ་དེ་དག་གཉིས་ཀྱིས་རང་རང་གི་
རྟགས་དང་མཐུན་པར་རྣམ་དབྱེ་བདུན་བོད་པ་དང་བཅས་པ་དྲངས་ཏེ།